
פרוטוקול מס' 514
מישיבת ועדת הפנים ואיכות הסביבה
יום שלישי, כ"ט בתשרי התשס"ו (1 בנובמבר 2005), שעה 11:30


סדר היום:	הצעת חוק העונשין (תיקון מס' 86)(שימוש בחומר נפץ או בכלי ירייה בחגיגה או בטקס), התשס"ה-2005



נכחו:

חברי הוועדה:	גאלב מג'אדלה - היו"ר


מוזמנים:	חבר הכנסת אחמד טיבי
	עודד ברוק	- לשכה משפטית, המשרד לביטחון פנים
	רביד דקל	- משרד המשפטים
			


יועץ משפטי:	עידו בן יצחק

מנהל/ת הוועדה:	יפה שפירא

קצרנית:	רויטל יפרח


הצעת חוק העונשין (תיקון מס' 86)(שימוש בחומר נפץ או בכלי ירייה בחגיגה או בטקס), התשס"ה-‏2005

היו"ר גאלב מג'אדלה:

	אני פותח את ישיבת ועדת הפנים ואיכות הסביבה. הדיון היום הוא בנושא הצעת חוק העונשין (תיקון מס' 86)(שימוש בחומר נפץ או בכלי ירייה בחגיגה או בטקס), התשס"ה-2005. חומר נפץ זה חדש, היה רק בכלי ירייה. בפעם הקודמת זה היה רק כלי ירי. הצעת החוק של חברי הכנסת טיבי, ברכה ומח'ול. אני ציין שנציגי משרד הפנים לא הגיעו.

עידו בן יצחק:

	לא היה צורך להזמין אותם היום.

היו"ר גאלב מג'אדלה:

	איפה אנחנו עומדים?

רביד דקל:

אנחנו הצענו לעשות שינוי קטן בסעיף משום שבנוסח שעבר בקריאה ראשונה יש מעין סתירה פנימית. הסעיף פותח ואומר: העושה אחת מאלה דינו מאסר 3 שנים ובסעיף 5 עצמו, שהוא לכאורה מאסר 3 שנים לפי הרישא של הסעיף - -

היו"ר גאלב מג'אדלה:

	סליחה, פעם אחרונה שדנו בזה חבר הכנסת טיבי ביקש להכפיל את העונש הכפול והסתבר, שבחוק יש מעבר לעונש הכפול.

עידו בן יצחק:

	חבר הכנסת טיבי רצה להחמיר את העונש הקיים, כפי שהיה בהתחלה חצי שנה ולכן הוא ביקש שנה ובחוק המתאים זה היה 3 שנים ולכן הוא ביקש 4 שנים.

רביד דקל:

	התחלתי להסביר לאדוני שהיתה סתירה פנימית בנוסח שהתקבל לקריאה ראשונה משום שהסעיף בחוק העונשין אומר: "העושה אחת מאלה דינו מאסר 3 שנים" ואילו בסעיף הקטן נאמר שאם הוא עושה מעשה פזיז או רשלני בכלי ירייה בטקס או בחגיגה - דינו 4 שנים. זאת אומרת, הסעיף אומר 3 שנים ובפנים הוא אומר 4 שנים. לכן הצענו שכל הסעיף עצמו יסומן כסעיף קטן (א) ובסעיף קטן (ב) תהיה נסיבה מחמירה שתגיד: העושה כפי שנאמר בסעיף קטן (5) בחגיגה או בטקס דינו מאסר 4 שנים. זה עניין טכני בלבד. זה יותר מסודר ומובן. הנוסח שמונח לפני אדוני הוא הנוסח שלנו, המוסכם.

היו"ר ראלב מג'אדלה:

	המשרד לביטחון פנים בהסכמה?

עידו בן יצחק:

	כן. כפי שהציעה עורכת הדין דקל אנחנו מדברים על תיקון סעיף 338 לחוק העונשין, התשל"ז-1977: "1. בחוק העונשין, התשל"ז-1977, בסעיף 338, האמור בו יסומן "(א)" ואחריו יבוא: (ב) העושה מעשה כאמור בסעיף קטן (א)(5) בחגיגה או בטקס, דינו – מאסר ארבע שנים".כאשר סעיף (א)(5) אומר: "עושה מעשה לגבי חומר נפץ או כלי ירייה שבהחזקתו, או אינו נוקט אמצעי זהירות נאותים מפני סכנה מסתברת הכרוכה בהם;" אנחנו מחמירים כאשר מדובר בחגיגה או טקס.

היו"ר גאלב מג'אדלה:

	חבר הכנסת טיבי, אתה בעד? 

מי בעד – הרוב
מי נגד – אין

הצעת החוק עברה פה אחד, ללא מתנגדים וללא נמנעים. תודה רבה למציע ולמשתתפים ולוועדה ולמנהלת הוועדה ועובדיה.

(הישיבה ננעלה בשעה 11:50)

